забавни истории за Младоженци
Нане и Пена били прочути в целия шоплук, че за 50-годишен брачен живот нямали дори едно спречкване.
В деня на 50-годишнината им, дошъл екип на националната телевизия да вземе интервю от щастливата двойка и попаднали на Нане, който кротко и блажено си пиел ракийката.
На въпроса на какво отдава безоблачното им съществуване като семейство, Нане бавнооо гаврътнал чашката и започнал да разказва отдалече.
- Като се ожениеме, казал той, двамата с Пена заминааме на меден месец в Испания. Там, наред с другите забавления, на третио ден от пребиваването ни, ни заведоа в елитна ферма да яздим коне. На мен ми се падна една много красива и арна кобилка, та немах проблеми, яздех и си свируках... обаче на Пена и се бе паднал един много лют кон. Язди, що язди и он я фърли на 2 метра. Пена стана, поотръска се от прахта, па го помилва по гърба и с нежен глас му каза:
- Това ти е първио път!
Продължихме така да яздим, минааме 100 метра, конят се подплаши нещо и пак хвърли Пена. Тя пак се изправи, поизтупа си дрехите, поопипа се, че беше цялата насинена, пак помилва коня и му каза:
- Това ти е вторио ти път!
Не мина много време, гледам конят пак хвърли Пена. Тогава она се изправи и без да каже и дума, извади пищов и го гръмна между очите.
Я се развиках:
- Какво направи ма, кучко, майка ти мръсна, нормална ли си, какво толкова ти направи добичето, ти знаеш ли колко струва такъв кон?
А Пена се обръна към мене и с нежен глас ми каза:
- Нане, това ти е първио път...